მირიამ მოსკოვიცი

მირიამ მოსკოვიცი (, დ. 10 ივნისი, 1916, ბეიონი, ნიუ-ჯერსი — გ. 14 თებერვალი, 2018 ) — ამერიკელი სკოლის მასწავლებელი, ბრალი დასდეს ბირთვულ შპიონაჟში საბჭოთა კავშირის სასარგებლოდ, რის გამოც ორი წელი ციხეში გაატარა.

დაიბადა 1916 წლის 10 ივნისს ბაიონში, ნიუ ჯერსი. 1942 წელს დაამთავრა ნიუ-იორკის მინუციპალური კოლეჯის საღამოს განყოფილება და მიიღო ბაკალავრის ხარისხი.

ბირთვული შპიონაჟის საქმე
1950 წელს, მაკარტიზმის ეპოქაში, ბირთვულ იარაღთან დაკავშირებული ჯაშუშების დევნის ფარგლებში, მირიამ მოსკოვიცს ბრალი წაუყენეს მართსაჯულებისთვის წინააღმდეგობის გაწევის მიზნით აბრაამ ბროტმანთან და ჰარი გოლდთან ერთად შეთქმულების მოწყობაში. მოსკოვიცის დევნა დაიწყო საბჭოთა ბირთვულ შპიონაჟთან დაკავშირებული საქმის გამოძიების შედეგად მანჰეტენის პროექტთან მიმართებაში. გამოძიების შედეგად, იულიუს და ეთელ როზენბერგები და სიკვდილით დასაჯეს ჯაშუშობისთვის. მოსკოვიცისა და ბროტმანის სასამართლო პროცესს მოსამართლე ირვინგა კაუფმანი უძღვებოდა, ხოლო ბრალმდებელი იყო ნიუ-იორკის სამხრეთ ოლქის პროკურორი ირვინგ სეიპოლი და მისი 23 წლის კონფიდენციალური თანაშემწე როი კონი. ჰარი გოლდმა და ელიზაბეტ ბენტლიმ ჩვენება მისცეს მოსკოვიცისა და მისი თანაბრალდებულის აბრაამ ბროტმანის წინააღმდეგ.

როი კონმა ეს საქმე განიხილა, როგორც „როზენბერგის მოახლოებული სასამართლო პროცესის საცდელი ვერსია. ჩვენ შევძელით დაგვენახა როგორ გაუმკლავდნენ გოლდი და ბენტლი სასამართლო პროცესს და ასევე, შევძელით გვენახა, როგორ გავუმკლავდით ჩვენ — მე და სეიპოლი. ” სულ რამდენიმე თვის შემდეგ, მოსამართლე კაუფმანი ხელმძღვანელობდა იულიუს და ეთელ როზენბერგების ჯაშუშობის სასამართლო პროცესს, რომლის დროსაც აშშ-ს პროკურორი ირვინგ საიპოლი და როი კონი გამოვიდნენ როზენბერგების ბრალმდებლების როლში, ხოლო ჰარი გოლდმა და ელიზაბეტ ბენტლიმ ჩვენება მისცეს როზენბერგების წინააღმდეგ.

სასამართლო პროცესის დროს მოსკოვიცი იმყოფებოდა ნიუ-იორკის ქალთა იზოლატორში, სადაც შეხვდა ეთელ როზენბერგს.

მოსკოვიცი დამნაშავედ ცნეს მართლმსაჯულების შეფერხებასთან დაკავშირებულ შეთქმულებაში. მოსამართლე კაუფმანმა მას ორი წლით თავისუფლების აღკვეთა და 10 000 დოლარის ჯარიმა მიუსაჯა. მოსკოვიცმა დანაშაული მოიხადა ოლდერსონის ფედერალური ციხის ბანაკში დასავლეთ ვირჯინიაში .

1951 წელს აბრაამ ბროტმანის განაჩენი გააუქმა ამერიკის შეერთებული შტატების მეორე ოლქის სააპელაციო სასამართლომ იმ მოტივით, რომ სასამართლო განხილვა არ მიმდინარეობდა ნიუ-იორკის სამხრეთ ოლქში. მოსკოვიცის განაჩენი ძალაში დარჩა.

ირვინგ საიპოლს 1976 წელს წაუყენეს ბრალი სამუელ დიფალკოსთან ერთად ქრთამის აღებასა და ცრუ ჩვენებაში საიპოლის შვილისთვის შეფასების და აუქციონის კომისიის თანხების მოპოვების სავარაუდო სქემასთან დაკავშირებით; ბრალდებები მოიხსნა.

როი კონი 1986 წელს დისკვალიფიცირებული იქნა ნიუ-იორკის შტატის უზენაესი სასამართლოს სააპელაციო განყოფილების მიერ არაეთიკური ქცევისთვის .

გამოძიების ფედერალური ბიუროს საქმე ბროტმან-მოსკოვიცის საქმეზე საჯარო გახდა.

შემდგომი ცხოვრება
ციხიდან გათავისუფლების შემდეგ მოსკოვიცი გახდა საჯარო სკოლის მათემატიკის მასწავლებელი ის ასევე იყო მოყვარული ალტისტი.

2010 წელს მოსკოვიცმა გამოსცა წიგნი საკუთარი გამოცდილების შესახებ, სახელწოდებით , .

2014 წელს მოსკოვიცმა შეიტანა შუამდგომლობა -ის სასამართლო განაჩენზე მისი ნასამართლობის გასაჩივრების მიზნით. მისი პეტიცია გაშუქდა ეროვნული ახალი ამბების საშუალებით. მოსკოვიცი შუამდგომლობა უარყო მოსამართლე ელვინ ჰელერშტეინმა.

მირიამი ცხოვრობდა ვაშინგტონში, ბერგენის ოლქში, ნიუ-ჯერსი. იგი გარდაიცვალა 2018 წლის 14 თებერვალს 101 წლის ასაკში.